**Istraživanje lokalnih legendi**

Mnoštvo učenika zainteresiralo se za sudjelovanje u Erasmus+ projektu CRAFT (CReate A FairyTale). Aktivnost u kojoj su istraživali lokalne mitove i legende bila im je osobito zanimljiva. Neke od tih davnih, poluzaboravljenih i čarobnih priča koje su istraživali bile su: Legenda o Picokima, Legenda o Ludbergi i centru svijeta, Legenda o nastanku imena Koprivnice i Legenda o Veroniki Desinićkoj.

Slika na kojoj se prikazuje Trokut, umjetničko djelo, dizajn

Opis je automatski generiran

Legenda o imenu Koprivnice iz vremena najezde

Mongola 1242. kad je Bela IV. Ugarsko-hrvatski kralj bježao

pred Tatarskom hordom prema moru.

Tatari su mu nakon prelaska Drave bili za petama

stoga je hitao prema utvrđenom Kalniku, a kad je stigao do

potoka Koprivnice, negdje na prostoru današnje Koprivnice,

nije sjašio s konja i smočio noge, već ga je konj u skoku

izbacio iz sedla u bujne koprive kojih je ovdje bilo u izobilju.

Srditi kralj nazvao je to mjesto Koprivnicom

stanovnike Koprivničancima i tako je ostalo do današnjih

dana.

Slika na kojoj se prikazuje Trokut, umjetničko djelo, dizajn

Opis je automatski generiran

Legenda o Picokima opstala usmenom narodnom predajom temeljena na povijesnim događajima iz vremena osmanskih osvajanja polovicom 16.stoljeća kada je ista vojska nadirući s istoka željela osvojiti što veće područje, pa tako i važnu obrambenu, uporišnu točku – utvrdu Stari grad.

Zahvaljujući lukavstvu jedne starice, na njen prijedlog kapetanu grada, branitelji su iz topa ispalili pjetlića – **picoka** zbog čega su Osmanlije zaključili da u utvrdi ima hrane u izobilju.

Bio je to razlog da prestanu opsadu i krenu dalje, nazvavši žitelje grada Picokima, imenom koje i danas Đurđevčani s ponosom nose.

Slika na kojoj se prikazuje Trokut, umjetničko djelo, dizajn

Opis je automatski generiran

Legenda kaže da su upravo na ovom mjestu bili zamišljeni

krugovi zemaljski, a na njihovim obodima velike metropole svijeta.

Ona bi, sama po sebi, ostala tek jedna od povijesnih priča da se s njezinim tvrdnjama nije poigrao dr. **Erasmus Weddigen** iz Švicarske, zaljubljenik u Ludbreg, koji je, slučajno, shvatio da ako kao ishodište uzme Ludbreg te potom šestarom po karti icrtava koncentrične krugove, brojni gradovi stoje na njihovim obodima.

Kao da mu nije bilo dovoljno potvrditi jednu legendu, Dr. Weddigen potvrdio i drugu. Naime, utvrdio je da se točno nasuprot Ludbrega, na južnoj polutci naše planete, nalazi mali južnopacifički otočić Antipodes, blizu Novog Zelanda.

Postojanje, lokacija i ime tog otoka dio je legende o ženi imena **Ludberga**, koja je, nakon što ju je nečastivi cijeli život dovodio u kušnju i zlostavljao, u bijesu zabila drven križu u tlo takvom silinom da je na suprotnoj strani planete „izbio“ otok imena Antipodravina, a na mjestu gdje je zabila križ, izvire slana zapaljiva voda iz samog središta zemlje.

Slika na kojoj se prikazuje Trokut, umjetničko djelo, dizajn

Opis je automatski generiran**Legenda o Veroniki Desinićkoj**

Jednom davno, grof Herman Celjski, strogi i cijenjeni plemić, svojem je sinu Fridriku naredio da se oženi Elizabetom, kćerkom Stjepana Frankopana iz Modruša, kako bi stekao polovicu Frankopanovih posjeda i osigurao bogatstvo i veliko ime svoje obitelji. Iako je dogovoreni brak donio Fridriku i Elizabeti veliko bogatstvo, nije im donio sreću jer se nisu zaljubili i brak je ubrzo propao. Ni rođenje njihova sina Ulrika nije uspjelo zbližiti par.

Vrijeme je prolazilo, a Fridrik je izrastao u važnog čovjeka, vladajući zajedno s ocem nad mnogim zemljama iz Velikog Tabora, prekrasnog zagorskog dvorca. Sve manje se bojao svog strogog oca. Kad bi otac odlazio na važne dužnosti, Fridrik je ostajao i uživao u lovu i organiziranju sjajnih balova za plemstvo u svom prekrasnom dvorcu. Vrlo rijetko se vraćao supruzi i sinu. Na jednom od tih balova upoznao je Veroniku, ženu nižeg plemstva ali iznimne ljepote. Fridrik i Veronika su se zaljubili i Fridrik ju je odlučio učiniti novom celjskom groficom.

Kad je vijest o njihovoj ljubavi stigla do grofa Hermana, on se naljutio i obećao snahi Elizabeti da će natjerati Fridrika da prekine vezu s Veronikom i vrati se njoj i njihovom sinu. Otac se suočio s Fridrikom, no tada je shvatio da ga se Fridrik više ne boji i da će raditi kako hoće. U međuvremenu, Veronika je patila od zastrašujućih noćnih mora duboke i tamne vode koje su se zatvarale nad njom. Fridrik ju je uvjeravao da se nema čega bojati i da će jednog dana biti njegova supruga i nova grofica Celjska.

Herman i Fridrik pet godina nisu razgovarali. Na kraju je Herman došao do Fridrika i uvjerio ga da se vrati svojoj zakonitoj supruzi Elizabeti, a Fridrik je to i učinio. Prije nego što su njih dvoje pošli na spavanje, Elizabeta je šapnula svom slugi: "Sutra ujutro naći ćete me mrtvu."

Slika na kojoj se prikazuje Trokut, umjetničko djelo, dizajn

Opis je automatski generiranDošlo je jutro, a Elizabeta je pronađena kako leži na podu, probodena lovačkim nožem. Istog se dana Fridrik potajno oženio Veronikom, rekavši joj da je Elizabeta umrla od nepoznate groznice.

Kad je kralj Sigismund iz Modruša čuo za ubojstvo, odmah je naredio Fridrikovo pogubljenje. Fridrik je molio za život i kralj se ipak predomislio. Umjesto da Fridrika pogubi, vratio ga je ocu Hermanu, koji ga je zatvorio u tamnicu duboko ispod dvorca Celje.

Dugih pet godina Fridrik je bio zatvoren u tamnici, bez ikakvih vijesti o vanjskom svijetu, a posebno o Veroniki. Kad je napokon pušten, odmah ju je otišao tražiti, ali nigdje je nije mogao pronaći. Platio je ljudima iz cijele zemlje za bilo kakve vijesti o Veroniki i napokon saznao da je Herman optužio Veroniku da je čarobnica i predao ju sudu u Celje s preporukom da ju osude i spale. Međutim, sudac nije pronašao dokaze za vještičarenje i oslobodio je Veroniku. Herman je bio bijesan, a suca su kasnije pronašli mrtvog u mračnoj uličici. Veroniku su Hermanovi vojnici bacili u jezero, gdje se utopila.

Slomljeni Fridrik je pronašao i ubio sve vojnike kojima je naređeno da ubiju Veroniku, ali nikada nije saznao gdje se nalazi njezino tijelo. Da žena koju je beskrajno volio ne ostane bez spomena, sagradio joj je spomenik na kojem je pisalo: „Veronika, grofica Celjska.“

Od tada su se gospodari Velikog Tabora kleli kako u dugim zimskim noćima znaju vidjeti neku sjenu kako luta dvorcem, plače i jeca.

Stoljećima poslije, u zidovima sjeverne kule pronađena je ženska lubanja.